text
stringlengths 1
2.05k
|
|---|
मैले-चिक्कड़, ढिल्ले-ढाले टलले लाएदे, सिरै पर साफा बन्ने दे, मण्डै फलें दा झोला लमकाए दे, हत्थै चङरै दिय़ां दैं चार पटारियां लेदे इक लम्मा जनेआ कबली, बल्लें-बल्लें सड़का पर टुरा करदा हा। उसी दिक्खियै मेरी कुड़ी दे मना च केड़ा भाव बिज्जेआ, ए दस्सना कठन ऐ। उन्ने जोरें उसी आले देने शुरू करी उड़े। में सोचेआ, बूनै मूण्डै झोला पाए दे इक आफत आई खड़ोग, मेरा सतारमां परिच्छेद अज्ज ते पूरा होने कोला रेआ।” |
निक्की लोऽ होई तां चिड़िए˙ दा झुरमुर अति सुहावना लग्गन लगा। फुल्लें दी मिट्ठी2 वासा च बसी दी बड्डे एल्लै दी हवा इयां सेई होआ दी ही जियां सिद्धी सुरगे दा आवा दी हुन्दी। फुल्ले ते बूटे झुल्ली2 एदा सुआगत करा करदे हे। |
फिल्में इच कदम रक्खने थमां पैह्लें उनें लंदन इच कपड़े डिजाइनिंग ते रंग सज्जा दी सखलाई लैती ही ते उत्थें इक अग्रणी कला स्टूडियो इच कपड़ा डिजाइनर दे रूप इच कम्म करा करदी ही। इसदे इलावा उनें वास्तुकला दा बी अध्ययन कीता हा। |
आंध्रप्रदेश च कापुस जाति 1989-94 दे कांग्रेस शासन काल च उभरी ही, ब इंदे नेताएं दे बछकार दी लड़ाई दे चलदे अज्ज एह् राजनीतिक रूप कन्नै बिखरे दा ऐ ते इंदे नेता कापुनाडु ने अपना महत्व खोई दित्ता ऐ। वर्तमान आंध्र विधानसभा च कापुस ते एह्दे कन्नै जुड़ी जातियें दे 27 सदस्य न। |
रिआसती च जिस तेजी कन्नै ग्लेशिअर पिघला करदे न ओहदी बजाह कन्नै घाटी च पानी दा संकट गहराना इक चैंता आहली गल्ल ऐ। हिमाचल थमां निकलने आहले केईऐं दरेआएं दा एह ग्लेशिअर साधव व ते अग दरेआ भारत ते पाकिस्तान दौने देशें दिआं जीवन रेखां न कीजे दौनें देशें गी पानी इनें ग्लेशिआरें थमां निकलने आंहले दरेआएं राहें गै हासल हुंदा ऐ। पिघलने दी बजाह कन्नै हिमालय खित्ते दी जीव जंतु ते वनस्पतिआं बी तबाह होई सकदिआं न जिंदा लम्मे समें तक्कर रौहने आहला नकारात्मक प्रभाव होई सकदा ऐ। इक राश्ट्रीय अखबार च छपी दी इक खबर नै इस गल्ला दा खुलासा कीत्ता ऐ दुनिआ दे सब्भने थमां उच्चै युद्ध खेत्तर दे रूप च मश्हूर सियाचिन ग्लेशिअर पिछले 10एं ब’रे दरान पिघलने परैंत अपने थमां अद्धे अकार दा रेई गेआ ऐ। एह अपनी असल लम्बाई 150 किलोमीटर थमां पिघली ऐ छड़ा 74 किलोमीटर रेई गेआ ऐ। इस्सी सब्भने थमां मता नसकान ग्लोबली वार्मिंग दी बजाह कन्नै होआ ऐ ते एह इक मन्नी-परमन्नी सच्चाई ऐ जे 80 दे दहाके थमां इत्थे भारी गिनतरी च तैनात भारत ते पाकिस्तान दी दियां फौजां एह्दे सिकुड़ने दी मुक्ख बजहां बनी दिआं न। इस बारे च पर्यावरन दे जानकारें पासेआ केईं बारी दित्ती गेदी राय गी बी अनसुनेआ करी दित्ता जंदा रेहा ऐ ते इस ववाद उप्पर भारत पाक वार्ता बी कोई लाह आहली साबत नेईं होई ऐ। खित्ते च बड्डे स्तर उप्पर फौज दी तैनाती दे सुरक्षा गी लेईऐ बे-स्हाबी दिलचस्पी दी बजाह कन्नै ग्लोबल वार्मिंग कन्नै प्रभावत इस खेत्तर च समस्या कन्नै निब्बड़ने सरबंधी हर चाल्ली दे जतने उप्पर रोक ऐ। पूरा हिमालय खेत्तर जेहदे च रिआसत बी शामल ऐ गल्ल नीतिए ते अनदिक्खी दिएं मसालें कन्नै भरोचे दा ऐ। इस प्रांत दे होरने चुनौती कन्नै भरे दे ग्लोशिअरें च शेषनाग, थजवास, अमरनाथ ते जंसकार बी शामल न। |
चारु.-मित्र, इक बारी रोहसेन कन्ने मलाई देओ। |
कवि सपोलिया ने अपने ‘सजरे फुल्ल’ कवता संग्रैह् दियें कवतें कोला अदबी, दूएं लफ्जें च काव्य-साधना दा सफर रम्भ करियै ‘सोध समुन्दरें दी’ कवात संग्रैह् (चमुखे संगैह) समेत अज्ज तोड़ी चार बड्डे ते केईं निक्के-निक्कें कवता संग्रैह् दे लावा केई पत्तर-पतरिकें च लेख, कवतां ते सेह्रे छापियै डोगरी साहित्य गी समृद्ध कित्ता हा। इस काव्य साधना दे कार्य दे कन्नै-कन्नै कवि सपोलिया ने ‘शंखधुन’ शुरू करियै डोगरी पत्तरकारता गी बढ़ावा देना शुरू कित्ता हा। |
जीवन भाशा दे सन्दर्भ च प्रेक्षण पद्धति मती उपयोगी साबत होई सकदी ऐ। ग्रन्थे दी भाशा दा अध्ययन दोशपूर्ण बी होई। अक्खी कन्नै वक्ता दे मुहैं दे भाव ते कन्नें कन्नै उसदी बोली दे लैह्जे स्पश्ट होई जन्दे न। भाशा-उच्चारण च ओठें दी शक्ल ते होरने वाक् अंगे दी हरकत कन्नै भाशा विशेश दा ध्वन्यात्मक पक्ष परतक्ख ज्ञान कन्नै मता यकीनी ते प्रमाणक होई जंदा ऐ। इ’यां बी लौह्के ञ्याणें भाशा गी अनुकरण पध्दति रा’एं गै सिखदे न ते अनुकरण दी विशेशाता प्रेक्षण प्रकिया दे बगैर संभव नेई होई सकदी। |
रैना ने 24 गेंदें उप्पर त्रौं चौकें ते इन्ने गै छक्कें दी मदद कन्नै 45 रन बनाए ब इसदे परैंत यूसुफ पठान दौं ते इरफान पठान पंज दे सस्ते इच फारग होने कन्नै टीम इक बारी फ्ही डूंह्गे दबाव इच आई गेई ते नौ रन कन्नै मकाबला हारी गेई। |
लाड़ी ने चु’ल्ली पर चढ़े दे पतीले च पानी पाया ते, लक्कड़ियां ठोरन लगी, जेड़ियां बलियै हिस्सलन लगी पेई दियां हियां. में बी चुपचाप गलास फड़ेआ ते बजारा गी निकली गेआ। |
"बिरोसानी, निम्मो-झानी गै।" |
गुलजार ने गलाया जे ओह् फिल्में दा निर्देशन फ्ही करङन ब कताबें दा कम्म पूरा होई जाने दे बाद। |
इक दिन जागत जेलै स्कूला पढ़ियै आया तां सैह्वन गै ओ बमार होई गेआ। जागतै दा बब्ब जागतै दे बमार होने दा सुनियै काह्ला होई गेआ। हून बमारी पर लाने जो’गा ओदे कोल बड़ा पैसा हा। ओ खु’ल्ला पैसा लांदा ते जागत ठीक होई जंदा। पर फ्ही थोड़े दिनों परैंत जागत बमार होई जंदा। |
उमा : असें गी ते छुट्टी बी नईं थोन्दी। |
"-अच्छा हून धर्मशाले वाला थार कर्मो दे बागै ने लेई लेआ ऐ " |
अनमेल उमरी दे ब्याह ते उसदी बेचारगी, गरीवी दी शिद्दत ते कुड़ियें दा बिकी जाना क्हानी इनें तत्वें दे आधार पर खड़ोती दी ऐ। |
“बीचक?” |
शर्विलक-आर्य, नमें राजा ने आखी भेजेआ ऐ जे ऐ राज उनेंई तुन्दे गै गुणें कारण थोई सकेआ ऐ, इसकरी एदा जियां चाहो उपयोग करो। |
अपने इस त्रीये रूप कन्नै गै उनें डुग्गर दे मन्ने-परमन्ने लखारियें ते समालोचकें च अपना आदर जोग थाह्र बनाई लेदा हा फही उंदा ए रूप इन्ना उग्घड़ी ते उब्भरी आए दा हा जे उंदे पैह्लै गिने दे दोए रूप बी इस्सै त्रीयै रूप च गै समाह्त होए दे सेही होन लगी पे हे। |
रिआसती सरकार ने इसदे इलावा 27 पीसीएस अधिकारियें दे तबादले ते त्रै पुलस महानिरीक्षक स्तर (आईजीपी) दे अधिकारियें दी तरक्की दे बी हुकम जारी कीते न। इंदे इच सतर्कता ब्यूरो दे निदेशक सुमेग सिंह सैनी गी. हुन इस्सै विभाग इच अडीशनल पुलस महानिदेशक ते मुक्ख निदेशक संजीग गुप्ता हुन एडीजीपी गुप्तचर होङन। एडीजीपी अनिल कौशिक गी पुलस महानिदेशक डीजीपी जेल लाया गेआ ऐ। |
राजश्री नै मेरी बक्खी दिक्खिया। मेरी गलानी जरूर किश भारी ते भरोची दी रेही होग। ओ इंतजार च मेरी बक्खी दिखदी रेही। मैं आक्खेआ, राजी ए सब करता धरता राम गै नीं ऐ? फी अस बिच्च गै की अपने उप्पर जानी बोझ लेई लैन्ने आं? छोड़ आ चलचै।” |
"आक्खेआ ते कुसै ने बी किश नेईं। सारें गै मेरे कन्ने भलाई कीती ऐ। मिगी सुख दित्ता ऐ। पर में जीना नेईं चांह्दी। में जिंदगी कोला तंग आई गेदी आं।" |
;ltb;gt लेखक ;lt/b;gt-अऊं ते नराश नेईं। |
ऐसे इच दक्खनी अफ्रीका जनेही इस टूर्नामेंट इच हुनै तक्कर अपराजेय रेई दी टीम दे सामने भारत किस रणनीति कन्नै उतरग एह् दिक्खने आह्ली गल्ल होग। |
ओठें पर हासे दी ओ रेखा झलकै ! |
बदलू सूबेदार बी खीर च अपनी गल्ती मन्नी लैंदा ऐ, सोमा कोला माफी मंगदा ऐ, “सोमा, मिगी माफ करी दे। एह् दिक्ख इस उमरी च हत्थ जोड़ियै तेरे कोला माफी मंग्गना, सोमा.....अ’ऊं अपना कसूर मन्ननां, सोमा....अ’ऊं अपना कसूर मन्नना।” |
इंगलैंड गी किंग्सटन इच पैह्ले टैस्ट इच वेस्टइंडीज दे हत्थें इक पारी ते 23 रन दी शर्मनाक शिकस्त झह्ल्ली पेई। इंगलैंड दी टीम दूई पारी इच 33.2 ओवर इच छड़े 51 रन उप्पर गै ढेर होई गेई। उसदे इक समें सत्ते विकेटें उप्पर छड़े छब्बी रन हे। |
जिस चीजै दा मालक नलैक होयै ओह्दे पर सब्बै हाम्बदे। सारें दी अक्ख उस पर रौह्न्दी ऐ। |
दिनानाथ :हां !हां !जरूर पुच्छ। |
कप्तान : हां....गीता ! |
बी.पी. हस्सियै केही गे। दस्सेआ जे उनें गी पैह्लें गै पता हा। इस्सै करियै खासतौर पर मिगी इस मौकै दस्सेआ हा न। ए मतेहान गै हा ते हून कुतै गुंजाइश नीं ऐ, मिगी मन्नना गै पौग। |
-“जागत होआ ऐ, जागत! ” |
जेकर बिहार, आंध्र ते तमिलनाडु च संप्रग दी सीटें थमां सेंध लगदी ऐ ते ओह् एह्दी क्षतिपूर्ति दिल्ली थमां करने दी कोशश करूग ब इत्थें ते लोकसभा दी छड़ी सत्त सीटां न। उसी 48 सीटें आह्ले महाराष्ट्र थमां मेद ऐ। कर्नाटक ते गुजरात बी संभावनाएं दा द्वार खोलदे न, ब इत्थें भाजपा गी लाऽ थ्होई सकदा ऐ। इनें सारें दे परैंत बी एह् आक्खना बी स्हेई नेईं होग जे लोकसभा च भाजपा दी लैह्र चलने आह्ली ऐ। राजस्थान ते दिल्ली च विधानसभा चुनांऽ हारियै इन्ने 20 लोकसभा सीट दे बराबर शक्ति खोई दित्ती ऐ। ऐसे च 2009 दे चुनांऽ च क्षेत्रीय पार्टियां बड्डी भूमका साफ नजर औंदी ऐ। |
“आक्खो—” |
लोकैं च आई दी भयानक तब्दीली दी गल्ल जिसलै सरदारा दे कन्नें तक्कर पुज्जी तां ओ भुज्जी कोला होई गेआ, जिनैं लोकैं लेई उस अपनी जिंदगी दी सारी लटी-पटी लाई दित्ती, धरती उप्पर रौह्ने दे थाहर नैहरी सुरंग दा घर कबूलेआ, उनैं लोकैं च नेहई तब्दीली, जिसदी उसनैं कदैं कल्पना बी नेईं ही कीती, ओहदी सारी कीती पर पानी फिरी गेआ, मन कीता इक-इक गी सूली पर टंगी देऐ, धरती दा चप्पा चप्पा खूना नै रंगी देऐ। |
उनें इक सोआल दे परते च गलाया, "रिआसता च तालिबानी आतंकवादियें दी मजूदगी दे बारे च स्हाड़े कोल न ते खुफिया यां कुसै होर चाल्ली दी रपोर्ट ऐ।" अजै के उनें गलाया जे पाकिस्तान दे कब्ज़े आह्ले क्षेत्र (पीओके) राहें घुसपैठ जारी ऐ। |
र्होलू : निक्के बजिया दी जै। |
उमा : हून केह् करनी ऐ। दपैह्रीं जाइयै उत्थें धुप्पा मरना ऐ? |
एह्दे कन्नै गै अफगानिस्तान दे राश्ट्रपति हामिद करजई ने उनें तालिबानियें शा घर परतोने दा आहान कीता ऐ, जेह्ड़े अलकायदा ते आतंकवाद कन्नै नेईं जुड़े दे न। |
राजू : (रोहै कन्नै) सच बोलेआ तां सारे गे हस्सी पे (नक्क पुंझदे होई) अपने आले भाएं घरें दा बाह्र नेईं निकलदे ब मेरी चेड़ गंढी लेई "ए गेआ ई ओ ब्हादरै दा पुत्तर"(सुर बदलियै) "छप्पियै कुन हा आए दा-ब्हादर ओए"-मसां मास्टर हुंदे कन्नै-कन्नै घर पुज्जां। |
इक बारी कुसै कारण इत्थूं दी इक नमीं ब्याह्ता कशा सुरमा पांदे बेल्लै नागनी दि अक्ख चुब्भी गेई। ते इंयां फी नागनी त्र्रोधें होई गेई। उन्न गलाया जे हून ओदे दर्शन कुसै गी नेईं होई करंङन ते कन्नै गै उन्न उस नमें जोड़े गी शाप बी दित्ता जे उंदी मूंही चा इक नां इक, इक अक्खीं थमां हीन होई करग। आखदे न जे तदुआं कशा ऐसा गै होंदा आया ऐ। |
नेड़ै गै हरा-हरा घाऽ ते विशाल मैदान ते लागे-लागे दे उच्चे प्हाड़ें दा एह् दक्ख इत्थै औने -जाने आह्ले हर इक गी अपने पास्सै आकर्षित करदा ऐ, ब इत्थै आक्खना उचित होग जे कुदरती शलैपा समेटे इस क्षेत्र गी होर मता शैल बनाने च सरकार पास्सेआ किश नेई कीता गेआ। |
मनोरथ राम गै राम। में लटोई गेआ स्वामी जी, में लटोई गेआ। |
डोगरी सिक्खने दी तलब रक्खने आह्ले नान –डोगरा लोकें लेई डोगरी च मूल-समग्री त्यार करने दी इक योजना बनाई गेई दी ऐ ते युनिवर्सिटी दी सरबन्धत शाख च आर्थक सहायता लेई भेजी दित्ती गेई ऐ। इस योजना तैह्त बुनियादी पाठमाला पोथी रूप च तेआर करने दे अलावा आडियो(audio) कैसट बनाने दा प्रोग्राम बी ऐ तां जे डोगरी सिक्खने दे इच्छुकें गी उच्चारण सुविधा मिली सकै। इसदे कन्नै तौलै गै राश्ट्री स्तर पर इक सैमीनार करो-आने दा सरिस्ता बी कीता जा करदा ऐ। |
अग्गें जंदें उनेंगी कोइ सिल घा लेइऐ औंदा मिलेआ। नाइऐ फी आखेआ, "जा ओदे शा सिल घा लेइ आ।" |
‘इनें लोकें गी आक्खेआ जा जे एह् मेरी मजूदगी च मेरे पर इलजाम लान’ उंदे इयां आक्खने पर जिसलै कोई जना बी नेईं खड़ोता तां आक्खन लगे-‘इनें लोकें दा मेरे पर लाया गेदा इलजाम बिल्कुल स्हेई ऐ पर तुस्सै दस्सो जे इनें गरीबड़े लोके गी आपूं च झगड़ने पर जेकर आऊ गालीं-मुआलीं देइयै ते रोह्ब-राह्ब पाइयै इन्दे आपसी बखेड़ें खतम नेईं करां तां क्या तुस चाह्गेओ जे इनें गी मुकद्दमेंबाजी च फसाइयै इन्दे कशा पैसा-धेला मुआठी ते इनें गी जुआड़ियै रक्खी देआं? डिप्टी कमीशनर हुंदे कोल इस गल्ला दा कोई जुआब नेईं हा। ओह् रधुनाथ सिंह हुन्दे मनै च गरीबें लेई इन्ना दया-भाव दिक्खियै रहान रेही गे।’ |
इनें गल्लें बारै साधक गै (तुस लोक गै) गम्भीरता कन्ने सोची सकदे ओ ते दयानतदारी कन्ने जवाब देई सकदे ओ। |
विजय : सीतानाथ ! |
तैत्तिरीय उपनिषद् च त्रै वल्लियां न-शिक्षा वल्ली, ब्रह्मानन्द वल्ली ते भृगु वल्ली। पैह्ली शिक्षा वल्ली त शिश्य ते गुरू दे सरबन्ध बारै, चार व्याहृतियां बारै ते ओम् शब्द दी मैह्मा बारै चर्चा कीती गेदी ऐ। ञाह्रमें अनुवाक च गुरुकुल च पढ़ाई पूरी करियै घरै गी परतोने दे समें आचार्यें पासेआ शिश्य गी दित्ते जाने आह्ले उपदेश दी नरोई झलक मिलदी ऐ जेह्ड़ी अज्ज बी उन्नी गै सार्थक ऐ। गुरू नसीयत करदा ऐ सच्च बोले, धर्मैं दा पालन करो। स्वाध्याय दे बारे च कदें लापरवाह् नेईं होवो। आचार्य गी (उन्दी) मनचाही भेंट देइयै सन्तान त्रुट्टन नेईं देओ। सच्च दे बारे च कुसै चाल्ली दी लापरवाही नेई करनी, धर्म (करतब्ब) दे बारै च किसै चाल्ली दी लापरवाही नेईं करनी, सग्गोसारी दे बारे च कोई लापरवाही नेईं करनी। स्वाध्याय ते प्रवचन दौनें दे बारे च कोई लापरवाही नेईं करनी। देवतें ते पितरें दे बारे च करतब्बें च कोई कोताही नेईं होऐ। माता गी देवतें तुल्ल मन्नियै चलो। पिता गी देवतुल्ल जानो। आचार्य गी देवतुल्ल जानो। परोह्ने गी देवतुल्ल जानो। |
नौजवान कवि ते नाटककार मोहन सिंह हुंदी कविता ते नाटकें इच जन साधारण दे चित्रण इच बड़ी सरलता ते सरसता ऐ। समाजी कुरीतियें ते स्यासी नीतियें दे बरुद्ध रोह् आह्ली भावना ते नमें युगै दे निर्माण दी तांह्ग ऐ। इंदे साहित्य इच व्यंग्य दी भावना थां-थां मिलदी ऐ। |
लेख च सोनिया गांधी ने लिखेआ ऐ जे उनेंगी अपने दिल च म्हेशां इक गल्ल पता ही जे जेकर कदें उंदे सामने कोई औह्दा रक्खेआ जाग ओह् प्रधानमंत्री दा औह्दा ग्रैह्ण नेईं करूग। |
तृप्ता अंदर चली गेई, बजीरनी ते सरो बी। ते फी रौनकसिंह जैसिंहै गी स्हारा देइयै पौड़ियां चढ़न लगा। |
विशालकाय राज्य पुलस गी फ्ही बधाना मानवाधिकार समस्या दा हल्ला नेईं |
सन् 1954 च इनें दिल्ली च फाईन आर्ट सोसायटी दी गैलरी च इक-कला प्रदर्शनी लुआइयै कर्मठता ते कला-प्रेम दा इक बारी होर परिचे दिता हा। इस प्रदर्शनी गी जिनें-जिनें बी दिक्खेआ खूब सराहेआ हा। इस प्रदर्शन च कुल 500 प्राचीन चित्तर रक्खे गे हे। |
दो :अहिंसा परमों धर्मां। |
वृंदावन, 19 फरवरी। एह् चंगा होआ जे भारत दी खोज करने निकलेआ कोलंबस अमरीका पुज्जी गेआ की जे जेकर ओह् भारत दी खोज करी गै लैंदा तां उस्सै दे देश इटली दे मणि रामदास दा केह् होंदा जिनें स्हेई अर्थें च हुन जाइयै भारत दी खोज कीती ऐ। |
गांधारी : (रोन्दे-रोन्दे) |
नौकरानी थालियै च रुट्टी ते सलूना पाइयै ते तौलिऐ कन्नें खट्टियै राजकुमारै पास्सै चली पेई। रसते च उसी ख्याल आया जे ओदी निक्की सारी कुड़ी ऐ ते ओ उसी रुट्टी खलान्दी जा। पता नईं, उत्थें किन्ना चिर लग्गै ते निक्की सारी कुड़ी फाकै गै रौह्ग। ओ गेई तां कुड़ी ‘भुक्ख-भुक्ख’ करदी ओदै मगर होई पेई नौकरानी सोचन लगी जे ओ उसी अग्ग बालिए रुट्टी बनाई दिन्दी ऐ तां चिर होई जाग। उस ने थालिया चा इक परौन्ठी कड्डी ते किछ बड़िया ते दो आलू कडि्डयै अपनी कुड़ियै गी खलाई ओड़ी। बाकी रुट्टी सौलिए कन्नें खटि्टयै ओ झट पट चली पेई ते सराई च जाइयै राजकुमारै गी खलाई। जिसलै रुट्टी खाइयै बेहले होए ता नौकरानी ने उनें गी अपनी मालकन दी चिट्ठी दित्ती। राजकुमारै चिट्ठी पढ़ी ते लिखियै इयां परता दित्ता:- |
जागत: मिगी सेई ऐ, ए गल्ल, फी बी मेद ऐ तुन्दे चरणें च थार मिली जाग। |
;ltb;gt लेखक ;lt/b;gt-(खिंझियै) तुन्दे कन्ने युनिवर्सिटी च पढ़दे न। |
इसदे बाद जहीर खान 33 ने लम्मे हत्थ दस्सदे होई इयान ओ ब्रायन दे इक ओवर इच लगातार चार चौके ठोके ते भारत इस मैदान उप्पर हुनै तक्कर दा सभनें थमां मता स्कोर बनाने इच सफल रेहा। इस थमां पैह्लें भारत ने 1998 इच इत्थें 356 रन बनाए हे। |
राजा-(बेईयै) शरीरै दा ताप हूण ते तुन्दी सहेली गी कष्ट नेईं देआ करदा ? |
आशा भोंसले जिसलै बी हेलेन लेई कोई गाना रकार्ड कराने आह्ली होंदी हियां तां हेलेन उनेंगी याद दुआया करदियां हियां जे एह् उंदा गाना ऐ ते रकार्डिंग थमां पैह्ले उनेंगी चाकलेट दिंदियां हियां। |
धन-दौलत ते मानु फी बी कमाइयै किट्ठी करी सकदा ऐ पर इक बारी मुहाई छोड़े दा समां परतियै नईं औन्दा। |
उधमपुर च दौं रोजा डोगरी लेखक सम्मेलन दा आयोजन |
“दुआई खा करदे ओ नां?” |
तेरें बरें दी बीरो गी ब्याइऐ ओदा दुहाजू बर बड्डी लामा उप्पर गेआ उठी, ते बीरो दो दिन रफेरै रेइऐ प्योकै आई गेई ही। ओदे मराजै आखेआ हा-औन्दे होई उत्थुआं शैल शैल बङा, सराइयां ते चन्ननहार लेई औंङ। तौले गै परतोने दा जतन करङ। केईं बारी चिट्ठी आई "छुट्टी लैने दी दरखास्त दित्ती दी ऐ। मन्जूर होने दी तक्क लग्गी दी ऐ।" हर चिट्ठी बीरो दी आसा दी तन्दू गी पक्का करदी, ते चिट्ठी औने दे केईं दिन पिच्छुआं तक्कर बीरो उस्सै मुहालिऐ बेइऐ नमिएं बंङ ते सराइएं कन्नें सजादी ते चन्ननहार पाइऐ शर्माइ-शर्माइ बौन्दी। ओदिएं प्यासिएं हीखिएं ते मेदें दा गवाई बैरी दा बूह्टा अदूं बी इ’आं गै पौंगरदा हा। पर अदूं ओदी पौंगरा कन्नें बीरो दा मन बी बौरदा हा। जे कदें उस ब्हारा चिट्ठी आई जन्दी तां बीरो दी हीखिएं दा बूह्टा फुल्ली फली बी पौन्दा हा। सनैह्री धुप्प बसैन्त बछाई ओड़दी, ते चाननी बिच्च परियां झांकी मारिऐ दिखदियां भई चन्ननहार पाइऐ बीरो उन्दी रानी कोला मती शैल ते नेईं लब्बै करदी। |
"सुनेआं ऐ माश्टर जी जे तुस हत्थ बी दिक्खदे ओ पप्पू आखै करदा जे माशटर जी नै मेरा हत्थ दिक्खियै गलाया हा जे में बड़ा आदमी बनना ऐं । मेरा बी हत्थ दिक्खो हां भला में किन्ना क’ चिर जीना ऐ हून माश्टर जी?" |
इयां आक्खने पर विष्णु भगवान् ने उन्हे देवें गी आक्खेआ जे स्हाड़ी हालती गी जिस चाली उस राखस ने (विद्याद्ध्वज ने) बगाड़ी दित्ते दा ऐ, क्या उस बारे च मैं नेई जानदा ?।।107।। |
में हली उन्दे कोला थोह्ड़ी दूर गै हा क उ’न्नै जोरें-जोरें नाह्रा लाया “शकैती टट्टू—जींदाबाद।” |
उनें आक्खेआ, "मरे पिता ते कर्नल सी.के.नायडू, लाला अमरनाथ बगैरा कन्नै बी खेड्ढे। जिसलै में दिलीप ट्राफी जित्ती ही साउथ जोन गी रहाया हा, नार्थ जोन ते वेस्ट जोन गी बी रहाया हा। एह्दे लेई राजस्थान क्रिकेट एसोसिएशन ने कोई पार्टी निं दित्ती।" |
जेकर इनें गी इक्क दुऐ दी गरज ते लोड़ नी हुन्दी ही तां खबरै ओह् आपूं बिच्चें बलांदे बी जां नईं, अमदरदी करनी ते इक्क दुऐ दे कम्म औना ते भला दूरै दी गल्ल, ही खबरै परमेसरें कनेई चीज बनाई ही एह मनुक्ख? |
पटवारी : (अपना रजिस्टर खो’लदे होई) खरी खरी, आं भागां बेवा फरैन्तु नम्बर खसरा 34-35, लेआ भाई नांमा-नोट कड़कदा! |
पैह्लें फिल्मां जादातर साहित्यिक होदियां हियां ते अच्छियें क्हानियें उप्पर आधारत होंदियां हियां। मुंशी प्रेम चन्द ते कृष्ण चन्द्र शर्मा गुलेरी दियां क्हानियां ते उपन्यास उप्पर केई फिल्मां बनियां। एह् फिल्मां सफल बी रेइयां ते सराईयां बी गेइयां ब हुन ऐसी गल्ल नेई। |
राजकपूर फिल्में इच अभिनय दे कन्नै गै किश होर बी करना चाह्न्दे हे। 1948 इच प्रदर्शित फिल्म ‘आग’ दे जरियै राजकपूर ने फिल्म निर्माण दे खेतर इच बी कदम रक्खेआ ते आर के फिल्मस दी स्थापना कीती। उसले राजकपूर दी उमर छड़ी 24एं बरें दी ही। फिल्म आग दी सफलता दे बाद राजकपूर ने केईं कामयाब फिल्में दा निर्माण ते निर्देशन कीता। इनें फिल्में इच ‘बरसात, आवारा, श्री 420, संगम, मेरा नाम जोकर, बॉबी, सत्यम् शिवम् सुंदरम्, प्रेम रोग ते राम तेरी गंगा मैली प्रमुक्ख न।’ |
बंदे मातरम ऽ। बंदे मातरत ऽ। बंदे मातरम ऽ। |
“हां, हां ! इयै किश होना चाहीदा ऐ उस दुश्टा कन्ने।” होरनें दी बाज आई। |
“में बी सुनेदा ऐ। ” उसने आखेआ। |
इयां गै खासे दिन लंगी गे। इक दिन भैनू ने ओकड़ी बुछकड़ी जेदे च उन्न भ्राऊ दियां हडि्डयां रक्खीं दियां हियां, खोलो। अजें ओ खोले गै करदी ही जे ओदे बिच्चा इक तोना फुर्र करदा उड्डरी गेआ। भैण बचैरी “भ्रा-भ्रा” करलांबी बेहड़ै तक तोते दे पिच्छें लग्गी दी आई, बो तोता इक्कै डोआरी मारियै गासै च पुज्जी गेदा हा। कुड़ी दी बोआज सुनियै नोआड़ी मत्रेयी मां बेहड़े आई गई। माऊ गी दिक्खियै कुड़ी डरियै अन्दरै गी चली गई। |
मरन-शेज पर पेदे डोगरें दे सर्हैने संस्कृत गीता दा पाठ करने दा रवाज अज्ज तोड़ी चला करदा ऐ। जिस बोल्ली गी बड्डे-बड्डे विद्वान पंडित मुशकल समझदे न। अनपढ़ डोगरा अन्त समय उसी केह् समझदा होग पता नेई एह् हालत किच्चर तोड़ी रौह्दी। |
इंदे सब्भनें दे चलदे जेकर लोक वोट पांदे न ते इस मतलब कन्ने नेईं जे एह् उंदा हक ऐ बल्कि लोकतांत्रिक लोड़ ऐ इस करिऐ। लोकें लेई उंदी रोजमर्रा दी परेशानियां मायने रक्खदिआं न इस करिऐ उनें गी नेह् प्रतिनिधि दी लोड़ ऐ जेह्ड़ा उंदी तकलीफें गी खत्म करने दा दम रक्खदा होऐ ते इयै वजह ऐ जे मतदाता हर चुनां च मतदान केन्द्र तक्कर औंदा ऐ ब हर बारी ओह्दी इच्छां अधूरी रेही जंदिआं न। |
“ओह्। आओ, कुसलै आए?” |
विदू-में मनुक्करी जांग जे कुसने मानत लैती ही ? कुन्ने मानत रक्खी ही ? गवाई कुन ऐ ? |
जेड़ा कम्म उपा कन्ने सिरै चढ़ी सकदा ऐ जोरा कन्ने नेईं बनी सकदा- उपा कन्ने गै इक्क कां ने इक्क सप्पा गी मरोआई ओड़ेआ हा। |
राम :- (गल्ल टोकियै) लैओ जी छुट्टी करो। (बादशाह इक घर अग्गें टकाइयै उट्ठी खड़ोन्दा ऐ।) |
बसन्ती : मन्नो कोई आदमी कुसै चीजा गी बड़ी गै अनमुल्ली समझदा ऐ ते फिरी चानच्चक दिक्खै जे ओ लटोई नेईं ऐ। |
4 जून 1936 गी मुंबई च जन्मी नूतन मूल नां नूतन समर्थ, गी अभिनय र्दी कला विरासत च थ्होई। उंदी मां शोभना समर्थ मन्नी-परमन्नी दी फिल्म अभिनेत्री ही। घर च फिल्मी म्हौल रौह्ने दे कारण नूतन अक्सर अपनी मां दे कन्नै शूटिंग दिक्खन जाया करदी ही। इस बजह् कन्नै उंदा बी रूझान फिल्में दे पास्से होई गेआ ते ओह् बी अभिनेत्री बनने दे ख्वाब दिक्खन लगी। नूतन ने बतौर बाल कलाकार फिल्म दमयंती थमां अपने सिने कैरियर दी शुरूआत कीती। |
कुलभूषण : पर तुन्दे हत्था च ए ते है सा जे तुस नकल करने आह्ले स्टूडैन्टस गी नेईं फड़दे। |
मिगी कुसा नै बेई जाने लेई नईं आखेया। माऊ दे मूंहा उप्पर इक पला लेई उयै झूठी मुस्कराह्ट आई। जगदीस नै आखैया "ठैहरी जाओ में बी चलना ऐ।" |
छत्रधर महतो दा बी इयै गलाना हा, ‘जिन्ना कम्म असें कीता ऐ जेकर राज्य सरकार ओह्दा दस फीसदी कम्म बी करदी तां हलात बड़े गै बक्ख होंदे।’ |
संजोगता पूरी चाल्ली नै भौतिकवादी द्रिश्टीकोण गी लेइयै चलने आह्ली ते इक दुनियाबी सोच रक्खने आह्ली संदेश दी प्रेमका दे रूप इच सामनै औंदी ऐ। संजोगता संदेश दा मार्गदर्शन करदी ऐ ते उसी सब किश करने आस्तै मजबूर करदी ऐ। पर संदेश ईमानदारी ते आदर्शवादी विचारधारा आह्ला होने करी अपनी रोजी आस्तै गलत हरवा ते अपनाना दूर बल्के अपनी आर्थिक अभाव ते होर मजबूरियें कारण मना इच उट्ठने आह्ले संजोगता दे हिरख-प्यार गी बी थाह्र नेईं देई सकेआ। नाटक इच "र्होलू राम" उ’नें लोकें दा प्रतिनिधित्व करदा सेही होंदा ऐ जेह्ड़े कुसै बी किस्म दे खतरे आह्ले कम्म नेईं करना चांह्दे ते समें कन्नै समझौता करियै गम पीने दे आदी होई जंदे न। |
’की नेईं बचारी ने नेहा के पाप कीता हा।’ डुसकदे-डुसकदे उसने आखेआ। जे उसी विश्वास होन्दा जे में, तूं ते ए सारे म्हल्लेदार ते ए समाज ते उसदे घरैआले उसी माफ करी देंग तां ओ जैह्र कदें बी नेईं खन्दी। असें गै सारें रलियै उसो मारेआ ऐ। में भावें दे छोआले च बकदा रेहा। फिरी असें कोई गल्ल नेईं कीती। बस चुप-चाप शड़ा कदें इक दुए गी दिक्खी लैन्दे। |
उमराओ : उंदी नेईं जी! शरावै दी गल्ल चलने दा असर ऐ- (परहेज़गारो जिस चीजै (शरावै) कन्नै असें बैर ऐ, असेंईं अज उसै दा चेता आई गेआ ऐ।) |
’बीड़ी जलईले’ ‘जुबां से लागा रे नमक इश्क हा’ जनेह् अपने गानें दे संदर्भ इच गुलजार ने गलाया जे फिल्में गित्तै एह् सब करना पौंदा ऐ। फिल्म दी क्हानी ते उसदी स्थिति दे स्हाब कन्नै ऐसे गाने लिखने पौंदे न हालांके उनें इस गल्लै थमां इनकार कीता जे ऐसे गाने लिखना उंदी मजबूरी ऐ। |
इस बैठक च बीएसएफ ते सीआरपीएफ दे डायरेक्टर जनरलस, गृह विशेष सचिव भारत सरकार, विशेश निदेशक आईबी, गृह वित्तीय आयुक्त जेएंडके सरकार, डीजीपी जेएंडके, जीओसीज़, 15, 16 ते 9 कार्पस, डीजीपी सीआईडी जेएंडके, मुख्यमंत्री दे प्रिंसिपल सचिव, गृह संयुक्त सचिव (कश्मीर), भारत सरकार, आयुक्त एसबी ते कश्मीर ते जम्मू दे मंडलायुक्तें समेत केईं होर वरिश्ठ सेना, अर्धसैनिय, पुलिस ते इन्टेलीजैन्स अधिकारियें हिस्सा लैता। |
मेरे मनां च बंगारा दा किश असर नीं होआ। मैं आक्खेआ, “मियां मेरा जुआई ऐ। अजंलि मेरी धी ऐ। सरबंध त्रोड़े कियां जाई सकदे न।” |
अपनी गल्ला दे हका च आंकड़े पेश करदे होई केंद्रीय एजेंसी नै गलाया जे सन् 2004-05 गी छोड़ियै जदूं फंड मार्च 2004 च जारी कीते गेदे हे, म्हेशां गै इस योजना दे तैह्त पैसा उस ब’रे मार्च म्हीने थमां गेत्रे गै जारी कीता जंदा हा। |
रासक आक्खन लगा जे मिगी कुन मारी सकदा ऐ। मेरी मौत सत समुन्दर पार इक बड़ा उच्चा ते घना बूटा ऐ उस बूटे गी कोई बड्डौ तां उस बूटे दे अन्दर इक पिजरा ऐ ते पिंजरे च इक तोता ऐ, जे कोई उस तोते गी मारै ता मेरी मौत हुन्दी ऐ, दुए दिन लालां ने सारी गल्ल राजकुमारै गी सुनाई ते राजकुमार रासकै गी मारने गितै चली पेया। चलदे चलदे उसी इक बूटे हेठ रात आई गेई ते ओ उत्थें गै लम्मा पेई रेया। थोड़े चिरें परैत के दिक्खदा ऐ जे इक सप्प बूटे उप्पर चढ़ा करदा हा ते बूटे उप्पर हैंसे दे बच्चें रौला पाये दा हा, बच्चें दा लील बलोदा सुनियै राजकुमारा ने अपनी तलवार कड्डी ते इक्कै फट्टौ ने सप्पे दे टोटे करी ओड़े ते इक कच्छ पेई दी टोकरी हेठ खट्टी ओड़ेया। इन्ने चिरा गी हैंस ते हंसनी आई गे ते राजकुमारा गी उत्थें लेटे दे दिक्खियै हैसनी आक्खन लगी, दिक्ख हैसा ए उयै शकारी लेटेदा लबदा ऐ जेहड़ा साढ़े बच्चें गी लेई जन्दा रेआ ऐ। ते लै पहलें एस्सी मारी लैचै। पर हैंस आक्खन लगा पहलें आलड़े च जाइयै दिक्खी लैन दे इस कुत्थें जाना ऐ। ते जेल्ले ओह आलड़े च जाई पुज्जे तां सारे बच्चे जीन्दें हे। ते फी हैंसे जेहड़ी चूना उन्दे आस्ते आन्दी दी ही उनेगी देन लगे। पर बच्चें आक्खेया जे पहलें हेठ लेटे दे आदमी गी खलाई लैओ, ते फी अस खागे की जे इस्से ने साढ़ी जान बचाई ऐ। ते सप्प बी टोकरी हेठ खट्ठे दा ऐ। |
मालतू : पर ओ सन्दूक तुसें गी नेईं मिली सकदा। |
सोमां ने सिर खटदे दिक्खेआ के सस्सू दा रंग-ढंग खरा नेईं ऐ। उसने मनै च सोचेआ अज्ज खैर नईं। पर ओह् ब्हारी दिंदी गै रेही। पसारै दे बशकार कोह्ल धरे दा हा ते उसदे पिच्छे कनकू दियां रक्खी दियां हियां। गदाबरी नै सिरै उप्परा बलटऊ बी नेईं तोआरेया ते बोरियां गिनन लेई पेई। उसगी चार बोरियां घट्ट लब्भियां। उसनै सोमां पासै दिक्खे बिनां गै पर, सनाने आस्तै आक्खेया—“में आक्खेआ झुमके कुत्थुआं बनी आऐ न। भिरी उसनै पानी दा बलटऊ तुलसी उप्पर रक्खी उड़ेया ते बिन्ना खिच्चियै बेही गेई।” अपनी खाखें उप्पर दोऐ हत्थ मलदे-मलदे ओ बोल्ली—“बेची उड़ो सारी कनक, कड़े-कङन घड़ाई लैओ। सस्सू नै लड़ाई आस्तै ए दूऐ ललकारा मारेआ।” |